సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కార్తీక్ అవకాశాన్ని దెబ్బతీసిన గాయం
దినేశ్ కార్తీక్ గాయం పార్థివ్ పటేల్‌కి కలిసొచ్చింది.
TNN | Updated:
Nov 25, 2016, 12:17PM IST
దినేశ్ కార్తీక్ గాయం పార్థివ్ పటేల్&zwnj;కి కలిసొచ్చింది. ప్రస్తుతం తమిళనాడుకు ఆడుతున్నవికెట్ కీపర్, బ్యాట్స్&zwnj;మన్ దినేశ్ కార్తీక్ చేతి వేలి గాయం కావడంతో బీసీసీఐ పార్థివ్ పటేల్&zwnj;ను ఇంగ్లండ్&zwnj;తో జరిగే మూడో టెస్టుకు ఎంపిక చేసింది. దీంతో ఎనిమిదేళ్ల తరవాత మళ్లీ అంతర్జాతీయ టెస్టు మ్యాచ్&zwnj;లో పార్థివ్ ఆడబోతున్నాడు.
అంతర్జాతీయ క్రికెట్&zwnj;లోకి తిరిగి వస్తాననే నమ్మకం తనకు ఉందని 2016-17 రంజీ ట్రోఫీ సీజన్ ప్రారంభంలో కార్తీక్ చెప్పాడు. అతని ఫాం కూడా అందుకు తగ్గట్టుగానే ఉంది. కార్తీక్ ఈ సీజన్&zwnj;లో వరసగా 163, 73, 95, 65, 80, 54 స్కోర్లు సాధించాడు. అయితే గత నెల తమిళనాడు, మధ్యప్రదేశ్&zwnj; జట్ల మధ్య కటక్&zwnj;లో జరిగిన మ్యాచ్&zwnj;లో కార్తీక్ ఆడినప్పటికీ చేతి వేలి గాయం కారణంగా కీపింగ్ మాత్రం చేయలేదు. కానీ చేతి వేలి గాయంతోనే కార్తీక్ నాలుగు అర్థ సెంచరీలు సాధించడం విశేషం.
వృద్ధిమాన్ సాహా గాయపడటంతో ప్రస్తుతం భారత జట్టుకు కీపర్ అవసరం. అందుకనే బ్యాటింగ్&zwnj;లో రాణిస్తున్నప్పటికీ కీపింగ్ చేయలేకపోవడం వల్ల కార్తీక్&zwnj;ని కాదని 31 ఏళ్ల పార్థివ్ పటేల్&zwnj;కు అవకాశం ఇచ్చినట్లు కోచ్ అనిల్ కుంబ్లే వెల్లడించాడు. దీనిపై స్పందించిన కార్తీక్ గాయం తన అవకాశాన్ని దెబ్బతీసిందని ఆవేదన వ్యక్తం చేసాడు. ఈ సమయంలో గాయం కావాల్సింది కాదని అన్నాడు.